Diari Oficial de la Generalitat Valenciana


Sumari del DOGV 6206, del 15-02-2010 (2010/1274)

Acceptació de la delegació de la taxa per la utilització privativa o aprofitament especial del domini público local a favor d'empreses explotadores del servei de telefonia mòbil dels municipis d'Agres, Aigües, Algueña i Catral.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6206

Data del DOGV
:   15-02-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/1274


Data del document
:   28-01-2010

Organisme emissor
:   Diputacio d'Alacant. Suma. Gestio Tributària

Tipus de document
:   Anunci

Acceptació de la delegació de la taxa per la utilització privativa o aprofitament especial del domini público local a favor d'empreses explotadores del servei de telefonia mòbil dels municipis d'Agres, Aigües, Algueña i Catral. [2010/1274]  
En compliment del que disposa l'article 7.2 del Reial Decret Legislatiu 2/2004, de 5 de març, pel qual s'aprova el Text Refós de la Llei Reguladora de les Hisendes Locals, es publica l'acceptació, mitjançant decret del president de la Diputació Provincial de data 28 de gener de 2010, de les delegacions efectuades pels plens dels ajuntaments d'Agres, en la sessió de data 22 de desembre de 2009, d'Aigües, en la sessió de data 3 de juliol de 2009, d'Algueña, en la sessió de data 16 de novembre de 2009, i de Catral, en la sessió de data 8 de juliol de 2009, amb l'abast, les condicions generals i el contingut establits en l'acord per a la delegació en la Diputació Provincial d'Alacant de les facultats atribuïdes en matèria de gestió, liquidació, inspecció i recaptació de determinats tributs i la resta d'ingressos de dret públic dels municipis de la província, aprovat en la sessió del Ple provincial, de data 1 de juliol de 2004 (BOP número 175, de data 31.07.2004, i el DOCV número 4819, de data 13.08.2004).  
Tributs i altres ingressos de dret públic per als quals es deleguen en la Diputació Provincial d'Alacant les facultats atribuïdes als ajuntaments que a continuació es detallen en matèria de gestió, liquidació, inspecció tributària i recaptació.  
Agres, Aigües, Algueña i Catral  
Taxa per la utilització privativa o aprofitament especial del domini públic local a favor d'empreses explotadores del servei de telefonia mòbil.  
Aquestes delegacions realitzades a favor de la Diputació Provincial pels municipis d'Agres, Aigües, Algueña i Catral tindran efecte des de l'endemà de la publicació en el Butlletí Oficial de la Província i estaran vigents fins a la finalització del cinqué any, a comptar del següent al de l'entrada en vigor; quedaran tàcitament prorrogades per períodes de cinc anys, si cap de les parts manifesta expressament la seua voluntat en contra i ho comunica a l'altra, amb una antelació no inferior a sis mesos a la finalització o a la de qualsevol dels períodes de pròrroga.  
Alacant, 28 de gener de 2010.- El president: José Joaquín Ripoll Serrano. La secretària general: Amparo Koninckx Frasquet.